২০১৯ ক্রিকেট বিশ্বকাপ
এপ্রিল, ২০০৬ সালে ইংল্যান্ড এবং ওয়েলসকে স্বাগতিক দেশের মর্যাদা দেয়া হয়। ২০১৫ সালের ক্রিকেট বিশ্বকাপের স্বাগতিক দেশের নিলাম প্রক্রিয়া থেকে তাদের আবেদন প্রত্যাহারের ফলে ২০১৫ সালের বিশ্বকাপ ক্রিকেট প্রতিযোগিতা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। প্রথম খেলাটি ওভালে ও চূড়ান্ত খেলাটি লর্ড’সে অনুষ্ঠিত হবার কথা রয়েছে।
২০১৭ মহিলা ক্রিকেট বিশ্বকাপ বাছাইপর্ব
২০১৭ আইসিসি মহিলা ক্রিকেট বিশ্বকাপ বাছাইপর্ব মহিলাদের আন্তর্জাতিক ক্রিকেট প্রতিযোগিতাবিশেষ। এ প্রতিযোগিতাটি ৭ থেকে ২১ ফেব্রুয়ারি, ২০১৭ তারিখ পর্যন্ত শ্রীলঙ্কার রাজধানী কলম্বোয় অনুষ্ঠিত হয়। ইংল্যান্ডে অনুষ্ঠিতব্য ২০১৭ সালের ক্রিকেট বিশ্বকাপ প্রতিযোগিতার চূড়ান্ত পর্ব হিসেবে এ বাছাইপর্ব প্রক্রিয়া চলে। এ প্রতিযোগিতাটি ক্রিকেট বিশ্বকাপ বাছাইপর্বের চতুর্থ আসর এবং প্রথমবারের মতো শ্রীলঙ্কায় অনুষ্ঠিত হয়।